Diari Oficial de la Generalitat Valenciana


Sumari del DOGV 5133, del 11-11-2005 (2005/12633)

Informació pública de l'aprovació inicial del programa d'actuació integrada del sector U-1, Zona de la Nevera, àrea de repartiment número 2 del pla general d'ordenació urbana, i els projectes corresponents.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5133

Data del DOGV
:   11-11-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/12789


Organisme emissor
:   Ajuntament de Castelló de Rugat

Tipus de document
:   Anunci

Informació pública de l'aprovació inicial del programa d'actuació integrada del sector U-1, Zona de la Nevera, àrea de repartiment número 2 del pla general d'ordenació urbana, i els projectes corresponents. [2005/F12275]
  
El Ple de l'Ajuntament de Castelló de Rugat, en la sessió ordinària del dia 22 d'octubre de 2005, atès que el pla general d'ordenació urbana inclou com a àrea de repartiment sòl urbanitzable amb ordenació detallada el sector U-1, Zona de la Nevera. Àrea de repartiment número 2 del pla general d'ordenació urbana, acorda:
  
2. Aprovació dels projectes per al programa d'actuació integrada del sector U-1, Zona de la Nevera.
  
Atès que l'Ajuntament de Castelló de Rugat va aprovar inicialment el pla general d'ordenació urbana en el Ple del 15 de maig de 2003.
  
Atès que la Comissió Territorial d'Urbanisme va aprovar definitivament el pla general en la sessió del 29 d'octubre de 2004.
  
Atès que la Conselleria de Territori i Habitatge de la Generalitat Valenciana va publicar en el Diari Oficial de la Generalitat Valenciana (DOGV) número 124, del dia 27 de maig de 2005, l'aprovació definitiva del Pla General d'Ordenació Urbana de Castelló de Rugat.
  
Atès allò establert en les competències municipals de la Llei 7/1985, de 2 d'abril, Reguladora de les Bases de Règim Local, reglaments i ordres concordants.
  
Atès allò establert en la Llei 6/1994, de 15 de novembre, Reguladora de l'Activitat Urbanística de la Comunitat Valenciana (DOGV núm. 2.394, de 24 de novembre), modificada per la Llei 10/1998 (DOGV núm. 3.404, de 31 de desembre), Llei 16/2003 (DOGV núm. 4.654, de 19 de desembre), Llei 4/004 (DOGV núm. 4.788, de 2 de juliol), les correccions d'errors corresponents i les ordes i decrets concordants.
  
Atès que en el pla general d'ordenació urbana, en l'article 59 de les normes urbanístiques publicades en el Boletín Oficial del Estado número 124, de 27 de maig de 2005, inclou com a àrea de repartiment sòl urbanitzable amb ordenació detallada el sector U-1 Zona de la Nevera.»
  
Havent-se complit allò establert en l'article 116 del Reial Decret 2.159/1978, de 23 de juny, que es referix al període d'informació pública per a recollir suggeriments sobre la necessitat, conveniència i més circumstàncies de l'ordenació, mitjançant la reunió amb els titulars de les parcel·les afectades pel programa d'actuació integrada del sector U-1 Zona de la Nevera, celebrada el dia 1 de juny de 2005 al saló d'actes de l'Ajuntament de Castelló de Rugat.
  
Atès que en la reunió amb els afectats celebrada el dia 5 d'octubre a les 19.00 hores, a la qual assistiren la majoria dels convocats, havent-se informat dels projectes redactats pel tècnic municipal Joaquim Egea i Martinez per acord del Ple del dia 27 de juliol de 2005 i que majoritàriament van assentir la seua conformitat a estos.
  
L'Ajuntament en Ple, per 7 vots a favor i 3 abstencions, acorda:
  
Primer. Aprovar el programa d'actuació integrada corresponent al sector U-1 Zona de la Nevera, amb tota la documentació segons l'article 32 de la Llei Reguladora de l'Activitat Urbanística redactat per l'arquitecte municipal Joaquim Egea i Martinez, que comprén:
  
- Alternativa tècnica.
  
- Expedient per a l'obtenció de la cèdula urbanística.
  
- Projecte d'urbanització que conté allò establert en l'article 69 del Reial Decret 2.159/1978, de 23 de juny.
  
- Proposició economicoadministrativa.
  
Segon. Determinar que el sistema serà per gestió directa que podrà canviar-se a gestió indirecta quan el Ple de la corporació ho acorde.
  
Tercer. Per permetre la possibilitat del canvi de gestió directa a gestió indirecta, s'encarrega la redacció de bases per a la selecció d'un agent urbanitzador del sector a l'arquitecte municipal Joaquim Egea i Martinez, atès el que s'establix en els articles 45, 47 i 52 de la Llei 6/1994, de 15 de novembre, Reguladora de l'Activitat Urbanística, per a l'elaboració, tramitació i aprovació de bases orientatives per a la selecció de l'urbanitzador que concreten raonablement les prioritats públiques, pel que fa a l'execució de l'actuació per iniciativa privada.
  
Quart. Aprovar inicialment les bases per a la selecció d'un agent urbanitzador del sector redactades per l'arquitecte municipal Joaquim Egea i Martinez, atès el que s'establix en els articles 45, 47 i 52 de la Llei 6/1994, de 15 de novembre, Reguladora de l'Activitat Urbanística, encarregades per la Comissió de Govern del dia 1 de juny de 2005.
  
Amb la finalitat d'una gestió, si fóra possible, més eficient del sector, l'Ajuntament de Castelló de Rugat, declara, expressament, l'execució del sector compatible amb el sistema de gestió indirecta a fi de poder agilitar l'actuació. Per a permetre la possibilitat del canvi de gestió directa a gestió indirecta, s'inclouen dins d'aquest programa unes bases orientatives per a la selecció d'un agent urbanitzador del sector, amb l'objecte de determinar les condicions perquè, en funció del programa redactat per l'ajuntament i ajustant-se a este, es puga adjudicar el programa a un agent urbanitzador que ho sol·licite en temps i forma.
  
Les esmentades bases de selecció d'un urbanitzador per a un hipotètic canvi a la manera de gestió indirecta del sector tenen el seu fonament legal en els preceptes següents:
  
L'article 7.2 de la Llei Reguladora de l'Activitat Urbanística, estableix que l'execució de les actuacions integrades és sempre pública, corresponent a l'administració decidir la seua gestió directa o indirecta.
  
L'article 47.1 de la Llei Reguladora de l'Activitat Urbanística, determina que el Ple de l'ajuntament aprovarà definitivament el programa, amb les modificacions parcials que estime oportunes.
  
L'article 45.2 de la Llei Reguladora de l'Activitat Urbanística, disposa que el Ple podrà... establir unes bases orientatives per a la selecció de l'urbanitzador.
  
Els articles 47.2, 2n paràgraf, i el 47.3 de la Llei Reguladora de l'Activitat Urbanística, contenen els criteris d'adjudicació dels programes d'actuació integrada.
  
Per tant, i basant-se en els preceptes legals avantdits, l'Ajuntament de Castelló de Rugat redacta les següents bases de selecció d'un urbanitzador per al supòsit que es decidisca pel Ple el canvi al sistema de gestió indirecta, bases sobre les quals els aspirants a agent urbanitzador del sector hauran de presentar la seua proposta:
  
Bases de selecció d'urbanitzador
  
1. Oferir, per part de l'agent urbanitzador, una reparcel·lació «pacífica», és a dir, que tinga el consens o suport majoritari dels propietaris afectats per la reparcel·lació.
  
2. Que l'agent urbanitzador preveja justificadament, per a les obres determinades en el projecte d'urbanització, un menor preu màxim per a efectuar-les sense minva de la seua qualitat i sense incórrer en baixa temerària d'acord amb el que estableix la legislació de contractació pública.
  
3. Que l'agent urbanitzador que sol·licite l'assumpció de la gestió pel sistema indirecte, assumisca plenament i íntegrament l'alternativa tècnica redactada per l'Ajuntament de Castelló de Rugat i que s'inclou en la documentació del present programa.
  
4. Que l'urbanitzador es comprometa a uns terminis d'execució de l'obra urbanitzadora menors dels establits en el present programa.
  
5. Es preferirà aquell urbanitzador que es comprometa a adquirir majors compromisos i garanties enfront dels propietaris del terreny i enfront d'aquesta administració.
  
6. Que es tracte d'un urbanitzador amb coneixement o arrelament al territori objecte de l'actuació.
  
La persona física o jurídica que aspire a obtenir la condició d'agent urbanitzador del sector haurà de sol·licitar-ho en temps i forma durant el període d'informació pública del present programa d'actuació integrada. Vistes les sol·licituds presentades, i la seua adequació a les bases anteriorment esmentades, l'Ajuntament de Castelló de Rugat, en l'acte d'aprovació definitiva del programa, podrà decidir per continuar amb la tramitació del programa pel sistema de gestió directa, que és el que aquí s'estableix, o, d'acord amb l'article 47.1 de la Llei Reguladora de l'Activitat Urbanística, aprovar el programa, però introduint com a modificació la del sistema de gestió, determinant el canvi al sistema de gestió indirecta i seleccionant aquell agent urbanitzador que haja presentat la proposta més coincident amb les bases de selecció dalt exposades.
  
També podrà l'ajuntament, segons determina l'article 66.8 de la Llei Reguladora de l'Activitat Urbanística, optar per l'expropiació forçosa, amb pagament en metàl·lic, en aquells casos excepcionals que discrecionalment la corporació municipal determine i a fi de garantir la plena i satisfactòria execució de la dita actuació. No obstant, aquest sistema no es contempla a priori, i es podrà exercitar, no obstant, en el cas en què la corporació ho considere necessari.
  
Cinquè. Sotmetre-ho a informació pública en un diari d'informació general editat a la Comunitat Valenciana i simultàniament en el Diari Oficial de la Generalitat Valenciana (DOGV) i en el Butlletí Oficial de la Província de València (BOP) pel termini de 20 dies hàbils a efectes de consultes i al·legacions.
  
Sisè. Notificar al domicili fiscal a tots els titulars cadastrals i registrals, d'acord amb el que es disposa en l'article 46.3 de la Llei Reguladora de l'Activitat Urbanística, el contingut íntegre de l'acord.
  
Setè. Prevenint la possibilitat dels supòsits regulats en l'article 59.5 de la Llei 30/1992, del Règim Jurídic de les Administracions Públiques i del Procediment Administratiu Comú, modificada per la Llei 4/1999, i perquè servisca de notificació, s'allisten les parcel·les incloses en el sector on el titular apareix com a desconegut, i s'exposa també al tauler d'edictes de l'ajuntament.